Alienek Skóciában? - Toochee
Toochee Tücsi a galaktikus2013. 09. 04.
Tetkó-titkok
Titkos-képek, rejtett üzenetek, apró trükkök. Játékos tetoválások.
Alienek Skóciában?
Tücsi a galaktikus2013. szeptember 04. 06:000
Földönkívüliek jártak több száz éve egy kolostorban?
Egy gyönyörű templom. De nézzünk fel a tető szélére!
Érdemes megnézi egy kicsit közelebbről:
Nem ismerős a bal oldali vízköpő?
Amikor a fotó megjelent őrült találgatás indult be: földönkívüliek jártak annak idején Skóciában? Igaz az alien-sztori? Photoshop-csalás? A legnormálisabb elmélet még az volt, hogy a svájci képzőművész, Giger innen lopta az xenomorf faj ötletét.
Közép-nyugat-Skócia, Renfrewshire megye, Paisley városka. Gyönyörű templom áll a White Cart-folyócska partján. A tető szélén valóban ott díszeleg az idegen.
A hely igen régi, a tizenharmadik században lett apátság, de a története korábbra nyúlik.
Úgy tartják, a közösséget Szent Mirin (vagy Mirren) alapította a 7. században. Néhány évvel a szent halála után népszerű zarándokhely lett. A város neve is valószínűleg a görög bazilika szó torzulása. Ez is mutatja a hely nem dokumentált jelentőségét.
1163-ban Walter Fitzalan kartát adott ki, hogy a saját tulajdonában lévő telken kolostor építsenek. A kolostorba 13 szerzetes érkezett a klunyi-kolostorból. Paisley olyan gyorsan növekedett, hogy 1245-ben apátsági rangot kapott.
Érdekesség, hogy William Wallace, akit a Rettenthetetlen című filmből ismerhetünk, a szomszédos Elderslie született, és valószínűleg kisfiúként a kolostorban tanult.
1307-ben az apátság leégett, azonban később újjáépítették. Történetét később is tarkították tűzesetek, leomlott tornya, elhagyott szárnyát kőbányának használták.
De mi a helyzet a vízköpőkkel? Nos, az elméletgyártások, egymás cáfolgatása, és nagy viták közben végre valakinek eszébe jutott az a zseniális ötlet, hogy meg kellene kérdezni a papot. Ő készségesen válaszolt.
Ahogy a templomot, a kis szörnyfigurákat sem kímélte az idő. Annyira tönkrementek, hogy a kilencvenes évek elején vissza kellett bontani azokat, mindössze egy eredeti maradt mutatóba. Egy edinborough-i cég kőfaragóját bízták meg azzal, hogy készítsen újakat.
A kőfaragó szabad kezet kapott. Elvégezte a munkát, elkészültek a gorgók és a helyükre kerültek. Évekkel később derült csak ki, hogy a kőfaragó tréfájaként egy xenomorf idegen lény is a tető szélére került.
Az ügyes kezű mester, élénk fantáziával rendelkezett, a hagyományos szörnyecskék helyett a mester igen különleges szobrokat alkotott. Íme még néhány:
A gyülekezet és az egyház sem haragszik a kőfaragóra, sokaknak tetszik az ötlet. Sőt, tulajdonképpen büszkék is rá, a tény már az apátság wikipédia oldalára is felkerült.
Szem-Szájnak gasztroblog: Körtés-túrós sütemény
Napi videó: Levelet kaptam life!
Napi fotó: Fejetlenség
(via google maps, daily mail, wikipedia)
rejtély, titok, skócia, Paisley, Apátság, kolostor, vízköpő, idegen, alien, xenomorf, kőfaragó